|  |
| --- |
|  |
|  |
|  |
|  |
|  |

REPUBLIKA SLOVENIJA

**MINISTRSTVO ZA ZUNANJE IN EVROPSKE ZADEVE**

SEKRETARIAT

Kadrovska služba

Prešernova cesta 25, 1000 Ljubljana T: 01 478 2000

F: 01 478 2340

E: gp.mzz@gov.si

www.mzz.gov.si

Številka: 1100-56/2024/1

Datum: 9. 12. 2024

Zadeva: Objava prostega delovnega mesta

Na podlagi prvega odstavka 25. člena Zakona o delovnih razmerjih (ZDR-1, Uradni list RS, št. 21/2013 s spremembami in dopolnitvami), in 106. člena Zakona o javnih uslužbencih (ZJU-UPB3, Ur. l. RS, št. [63/2007](http://www.uradni-list.si/1/objava.jsp?sop=2007-01-3411), s spremembami in dopolnitvami) objavlja Ministrstvo za zunanje in evropske zadeve prosto delovno mesto:

**STROKOVNI SODELAVEC VII/1 - PRIPRAVNIK (m/ž) v Službi za strateške študije in analize, v Sekretariatu (šifra DM 30376)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

- končano visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);

- znanje uradnega jezika;

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

- dovoljenje za dostop do tajnih podatkov nacionalno stopnje »ZAUPNO«.

**Prijava mora vsebovati:**

1. izjavo o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

2. izjavo kandidata, da:

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

3. življenjepis;

4. soglasje kandidata, da za namen tega postopka dovoljuje Ministrstvu za zunanje in evropske zadeve pridobitev podatkov iz 1. in 2. točke;

5. izjavo kandidata, da soglaša s tem, da se bo zanj v skladu z Zakonom o tajnih podatkih (ZTP-UPB1, Uradni list RS, št. 135/2003 spremembami in dopolnitvami) opravilo varnostno preverjanje za izdajo dovoljenja za dostop do tajnih podatkov;

6. izjavo o znanju uradnega jezika.

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

**Opis delovnega mesta iz sistemizacije:**

- sodelovanje pri pripravi evidenc, poročil in gradiv z delovnega področja;

- izvajanje nalog na področju javnih naročil;

- izvajanje nadzora nad pravilnim in pravočasnim izvajanjem pogodbenih obveznosti na področju javnih naročil;

- druge naloge podobne stopnje zahtevnosti po navodilih vodje.

Z izbranim kandidatom bo pogodba sklenjena za **določen čas osmih mesecev – za čas trajanja pripravništva.**

Izbrani kandidati bo delo opravljal v prostorih Ministrstva za zunanje in evropske zadeve, Prešernova 25, 1000 Ljubljana in v drugih uradnih prostorih ministrstva.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »pripravnik ZDT-šifra DM 30376« na **naslov**: Ministrstvo za zunanje in evropske zadeve, Kadrovska služba, Prešernova 25, Ljubljana, in sicer **v roku 8 dni** po objavi na spletnem portalu GOV.SI in na Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na **elektronski naslov**: kadrovska.mzez@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Dodatne informacije vsak delovni dan med 10. in 11. uro na telefonski številki 01 478 2374 (ga. Barbara Kvaternik).

Barbara Žvokelj

veleposlanica

v. d. generalne sekretarke

(vodja kadrovskega poslovanja)

Priloga: obrazec vloge za zaposlitev